Στη χώρα της ομορφιάς και στα λειβάδια της αλήθειας: μέσα στην αρχιτεκτονική του πλατωνικού αγαθού
Creators: name: Νίκας, Βασίλειος Δημητρίου
Publisher: name: Aristotle University of Thessaloniki
Year: 2017
Subjects: Πλάτων
Κάλλος
Αλήθεια
Plato
Beauty
Truth

description: Η παρούσα μεταπτυχιακή διατριβή στοχεύει στην διερεύνηση της σχέσης του κάλλους και της αλήθειας στο εσωτερικό της πλατωνικής φιλοσοφίας. Έναυσμα για τούτη την αναζήτηση αποτελεί η διαπίστωση της συρρίκνωσης του νοηματικού εύρους και της αξίας των δύο αυτών εννοιών στη σύγχρονη σκέψη και φιλοσοφία. Μέσα από την εξέταση της πολυσύνθετης συσχέτισης των δύο εννοιών από τον Πλάτωνα, και ανακαλύπτοντας την δική του, ευρεία σύλληψη του κάλλους και της αλήθειας, προβάλλει μια αναπάντεχη προοπτική: η δυνατότητα υπέρβασης αυτού του σύγχρονου προβλήματος, και η δημιουργία ενός νέου, δικού μας βλέμματος, που θα εμπνέεται από το πλατωνικό. Συγκεκριμένα, μέσα από την μελέτη πληθώρας πλατωνικών διαλόγων, θα δειχτεί τούτη η διευρυμένη πλατωνική σύλληψη. Γιατί, από τη στιγμή που το κάλλος και η αλήθεια φτάνουν να συνοικοδομούν την αρχιτεκτονική του ίδιου του πλατωνικού αγαθού, φανερώνοντας και παρέχοντας πρόσβαση στην ίδια του την φύση, γίνεται εύκολα αντιληπτός ο σπουδαίος ρόλος τους για το σύνολο της πλατωνικής οντολογίας. Η αλήθεια συνδέεται στενά με την ίδια την έννοια του όντος, όντας η ίδια η αυτάρκειά του. Το κάλλος, αντίστοιχα, αποτελεί το καταφύγιο του, αδύναμου ίσως, αγαθού και τον τέλειο διαμεσολαβητή του. Ο Πλάτων τους προσφέρει, συνάμα, και από μια μυθική έδρα: στο κάλλος δίνει μια χώρα, στην αλήθεια ένα λειβάδι. Κι από την σύνθεση αυτών των δύο πλάθεται, πέρα από την οικία του αγαθού, και το ίδιο το πλέγμα του παντός, η ουσία: εκεί που θα είναι η κατοικία των όντων.
description: The present master thesis aims to explore the relevance of beauty and truth in the philosophy of Plato. This quest was inspired by the discovery of a gradual waning of their meaning and value in contemporary philosophy. Through the close examination of their tight and multi-layered connection inside platonic philosophy, and through Plato's own, wide conception of both truth and beauty, a new and unexpected possibility emerges; that Plato's conception could provide us with a way to overcome the aforementioned contemporary problem, by showing us, exactly, what would constitute a broader way of seeing beauty and truth. More specifically, through the study of a variety of platonic dialogues, we aim to discover the traces of this definitely wider conception. Because, Plato's use of truth and beauty in forming the architecture of the good itself and, also, his treatment of them as the genuine revelation of the pure nature of the good, could not but demonstrate, plainly, their importance for his ontology. Truth, while being extremely attached to being, emerges as being's own self-sufficiency. Beauty, while being the refuge of the, probably weak, good, emerges as good's perfect delegate. At the same time, Plato offers each of them a mythical place-to-be; beauty is given a land, truth is given a field. By the synthesis of these two loci, beyond the house of the good, the entire web of everything, being itself, is weaven; and this will be the future dwelling of all beings.